Enkelt forklart er en ePostFaktura en digital erstatning for en papirfaktura. I stedet for å få en faktura sendt hjem til deg på papir, så kommer fakturaen til deg via e-post, ofte som PDF eller en TIFF-fil. Deretter må du selv legge den inn for betaling i nettbanken din. Med eFaktura havner fakturaen din automatisk i nettbanken din, og alt du trenger å gjøre er å godkjenne beløpet og aktivere betalingen. Med autogiro forenkles prosessen ytterligere, og beløpet på fakturaen trekkes automatisk. Det eneste du må sørge for er å ha nok penger på kontoen. Vi anbefaler at du allikevel sjekker beløpet på fakturaene slik at du har oversikt over hvor mye penger du faktisk bruker på strøm.